'Dodoma' imekuwa ikitoa maamuzi ya kushtukiza, hata rais John Magufuli na Dkt Shein hawakupigiwa chapuo walipojitosa kugombea urais wa Tanzania na Zanzibar mtawalia.

Kulikuwa na kundi kubwa zaidi lililokuwa likimuunga mkono Dk. Mohamed Ghalib Bilal -aliyekuwa Waziri Kiongozi wakati wa utawala wa Dk. Salmin Amour na akidaiwa kuungwa mkono na bosi wake wa zamani.

Inafahamika kwamba Salmin alikuwa nampango wa kutaka kuongezewa kipindi kingine cha kuongoza kama Rais kinyume cha matakwa ya kikatiba. Baada ya juhudi zake hizo kupingwa hadharani, wafuasi wake walihamia kwa Bilal.

Taarifa zilizotoka Zanzibar wakati ule zilieleza kwamba katika wagombea waliojitokeza, Karume alishika namba nne katika mpangilio wa wagombea walioonekana kufaa zaidi kuongoza visiwa hivyo baada ya Salmin. 

Hata hivyo, wakati wajumbe wa Halmashauri Kuu ya CCM walipopiga kura mjini Dodoma, Karume alipata kura 111 dhidi ya kura 67 alizopata Bilal. Akatangazwa kuwa mgombea.

Kikao cha mchujo wa awali wa wagombea kil... Endelea na makala kwa vibambo vingine 4000 isizidi:
ifanyika Zanzibar wiki ilopita chini ya Makamu Mwenyekiti wa CCM Dkt Ali Mohammed Shein(Kulia)

Ndipo dhana kwamba mgombea urais wa CCM Zanzibar huwa hatafutwi visiwani humo isipokuwa hupangwa na kupigiwa kura na wajumbe wa chama hicho ambao hufanyia mikutano yao katika Makao Makuu ya nchi - Dodoma.

Lakini, je ni kweli kwamba Rais wa Zanzibar huamuliwa Dodoma na kwamba kinachotokea huwa hakina maslahi na visiwa hivyo isipokuwa maslahi ya Tanzania Bara?

Dodoma kama 'machinjio' ya wagombea

Kuelewa dhana hii, ni muhimu sana kuelewa siasa za Zanzibar na kwa hakika kuelewa siasa za nchi nyingi za Afrika ambazo ni visiwa.

Kwa kawaida, kihistoria tangu nyakati za kutafuta Uhuru (Mapinduzi) hadi sasa, Wazanzibari si watu ambao huwa wanakubaliana moja kwa moja kwenye kila kitu.

Tuchukulie mfano wa tukio muhimu zaidi la kisiasa Zanzibar katika kipindi cha miongo sita iliyopita - Mapinduzi ya mwaka 1964. Hadi leo, ukizungumza na Wazanzibari, kuna mgawanyiko kuhusu nini hasa kilitokea na taathira yake.

Ukimsikiliza Maalim Seif Shariff Hamad; mmoja wa wanasiasa wakongwe visiwani humo na ukimsikiliza Ali Karume ambaye ni mtoto wa Rais wa kwanza wa Zanzibar, Abeid Karume utapata picha tofauti kuhusu mapinduzi haya kuanzia malengo yake na taathira zake.

Wazanzibari wengi wana tafsiri zinazokinzana kuhusu jambo hili moja la Mapinduzi. 

Angalia suala hilo la Dk. Salmin Amour kutaka kuongeza kipindi kingine cha kutawala. Kwa upande mmoja; humohumo ndani ya CCM Zanzibar kuna waliokuwa wakiunga mkono nakuna waliokuwa hawaungi mkono.

Wakati ule, mwaka 2000, wanasiasa wawili walikuwa mfano tosha wa mgawanyiko huu. Ali Ameir Mohamed alikuwa akitajwa kama mtu aliyeunga mkono jambo hilo huku nyota mwingine wa siasa za Zanzibar wakati ule, Mohamed Seif Khatib, akipinga jambo hilo.

Kuna suala lingine zito la 'kuchafuka' kwa hali ya hewa visiwani Zanzibar kulikosababisha kujiuzulu kwa Aboud Jumbe ndani ya CCM na serikalini.

 Huyu alikuwa Rais wa Zanzibar ambaye alilazimishwa kuachia wadhifa wake huo na nyingine zote za kwenye...